CELEX: 62020CA0261
Language: sk
Date: 2022-01-18 00:00:00
Title: Vec C-261/20: Rozsudok Súdneho dvora (veľká komora) z 18. januára 2022 (návrh na začatie prejudiciálneho konania, ktorý podal Bundesgerichtshof – Nemecko) – Thelen Technopark Berlin GmbH/MN (Návrh na začatie prejudiciálneho konania – Slobodné poskytovanie služieb – Článok 49 ZFEÚ – Smernica 2006/123/ES – Článok 15 – Odmeny architektov a inžinierov – Stanovené minimálne tarify – Priamy účinok – Rozsudok o nesplnení povinnosti vydaný v priebehu konania pred vnútroštátnym súdom)

14.3.2022   
            
            
               SK
            
            
               Úradný vestník Európskej únie
            
            
               C 119/11
            
         
      Rozsudok Súdneho dvora (veľká komora) z 18. januára 2022 (návrh na začatie prejudiciálneho konania, ktorý podal Bundesgerichtshof – Nemecko) – Thelen Technopark Berlin GmbH/MN
      (Vec C-261/20) (1)
      
      (Návrh na začatie prejudiciálneho konania - Slobodné poskytovanie služieb - Článok 49 ZFEÚ - Smernica 2006/123/ES - Článok 15 - Odmeny architektov a inžinierov - Stanovené minimálne tarify - Priamy účinok - Rozsudok o nesplnení povinnosti vydaný v priebehu konania pred vnútroštátnym súdom)
      (2022/C 119/15)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa: Thelen Technopark Berlin GmbH
      
         Žalovaný: MN
      
         Výrok rozsudku
      
      Právo Únie sa má vykladať v tom zmysle, že vnútroštátny súd rozhodujúci o spore výlučne medzi súkromnými osobami nie je povinný len na základe uvedeného práva neuplatniť vnútroštátnu právnu úpravu, ktorá v rozpore s článkom 15 ods. 1, článkom 15 ods. 2 písm. g) a článkom 15 ods. 3 smernice Európskeho parlamentu a Rady 2006/123/ES z 12. decembra 2006 o službách na vnútornom trhu stanovuje minimálne sadzby odmien za služby architektov a inžinierov a ktorá stanovuje neplatnosť zmlúv odchyľujúcich sa od tejto právnej úpravy, avšak bez toho, aby tým bola dotknutá jednak možnosť tohto súdu neuplatniť v takomto spore uvedenú právnu úpravu na základe vnútroštátneho práva, a jednak právo účastníka konania, ktorý bol poškodený nesúladom vnútroštátneho práva s právom Únie, domáhať sa náhrady škody, ktorá mu tým vznikla.
      
         (1)  Ú. v. EÚ C 313, 21.9.2020.